Jacob Christensen (1857–1917)

Jacob Christian Christensen (1857–1917) var en norsk skipsreder.

Christensen var sønn av skipsreder Jacob Christensen (1822–1887) og Anna Magdalene (1818–1901, f. Bjerck). Etter endt skolegang dro han til Middlesbrough for å utdanne seg ved Raylton Dixons skipsbyggingsverksted. Deretter dro han til sjøs på en av farens skip, og som styrmann oppholdt han seg også et år i Frankrike for å lære seg språket godt. Etter oppholdet Frankrike førte han skipet «Haakon Adelsten» for Peter Jebsen i fem år, før han ved farens død dro tilbake til Bergen for å overta deler av farens rederi.

Ved siden av rederidriften opererte Christensen også et skipsforsikringsselskap, og en periode hadde han en egen skipsmegleravdeling i London. Christensen fikk bygget rederiet kraftig opp og utvidet området skipene gikk i trampfart, for eksempel førte dampskipet «Mathilde» den første hvetelasten fra det nordlige Stillehavet til Europa. I 1890-årene og frem til første verdenskrig hadde Christensen også skip i fart fra Det fjerne østen og i den amerikanske fruktfarten. Da han trakk seg tilbake i 1913 på grunn av sykdom disponerte rederiet tolv skip på totalt  dvt.

Christensens rederi ble overtatt av sønnen Jacob Christensen (1891–1968) i 1913.

Referanser 

Norske skipsredere
Personer fra Bergen kommune
Artikler i sjøfart-prosjektet